Hüva, ma olen täiesti nõus, et sõnavabaduse sildi all peab olema keelatud vaenule õhutamine ning vihkamise külvamine. Näiteks holocausti eitamine või Iisraeli riigi eksistentsiõiguse kahtluse alla seadmine on vaieldamatult kantud vihkamisest ja äärmisest pahatahtlikusest, mis lisaks vaenu külvamisele heidab halba varju ka sõnavabadusele endale. Varasemalt olid need elemendid ka n.ö. EL-i punased jooned- see tähendab, et säärast  retoorikat EL õigustusega ei tolereerinud ning oma suhtumist näidati demonstratiivse väljamarssimisega kõnesaalist. Samas- millist kurja teeb veidrikust riigipea konstanteering, et maaimas on palju inimesi, kes usuvad vandenõuteooriatesse (a la 9/11 on samamoodi USA valitsuse kätetöö, kuivõrd FSB lasi õhku Venemaa korterelamud)? Seda enam, et ülejäänud Ahmadinejadi kõnest meenutas mulle Jeesuse mäejutlust, põhinedes rangele moraaliõpetusele, mis lääneriikide kõrvadele võiks isegi ära kuluda.